Petition to the Riparii
Material: papyrus
Place: Oxyrhynchites
Categories: Eingabe
Steuereinzieher bezahlten den Steuerbetrag mit geliehenem Geld
der Einzug der Steuern wurde von anderen vorgenommen; der Steuereinzugsbetrag wird zurückverlangt.
ὑπατείας τῶν δεσποτῶν ἡμῶν Οὐαλεντινιανοῦ καὶ Οὐάλεντος 
αἰωνίων Ἀγούστων, Παῦνι ιδ. 
Αὐρηλίοις Σαρμάτῃ καὶ Διογένι ῥιπαρίοις Ὀξυρυγχίτου 
παρὰ Αὐρηλίων Δωροθέου καὶ Παπνουθίου ἀμφοτέρων ἐκ πατρὸς 
Ἀφυγχίου ἀπὸ τῆς αὐτῆς πόλεως. πρὸ τούτου προετράπημεν 
ὑπὸ Εὐλογίου πολιτευομένου ὥστε χώραν βοηθοῦ ἀποπληρῶσαι 
ἐπὶ κ[ώ]μης Τερ[ύθ]εως καὶ διδόναι πᾶσαν προχρείαν τοῦ εὑρεῖν 
καὶ διδόναι εἰς τὰ ζητούμενα δημόσια παντοῖα ἄχρις ἂν τὴν 
ἀπαίτησιν τῆς προλεχθείσης κώμης ποιησώμεθα, καὶ δὴ πεισ
θέντες ἐπὶ τούτοις αὐτῷ ἀμέμπτως τὴν χρείαν ἀπεπληρώσαμεν· 
ἐν δὲ τῷ μετοξὺ οὐδεμίαν προχρείαν παρέσχεν, ἀλλὰ ἡμᾶς παρέβα
λεν τοῖς ἀπαιτη[τα]ῖς καὶ μετὰ ὕβρεων ἀπῃτήθημεν τὰ συντίνοντα 
τῇ αὐτῇ κώμῃ. ἐ[π]ὶ τοίνυν ἀπὸ τῆς πολλῆς πενίας μηδὲν κεκτη
μένοι κατὰ τὸ παντελὲς ἐδανισάμεθα παρὰ δανιστῶν ῥητὴν πο
σότητα ἀργυρίων καὶ νομισματίων τα καὶ δοθεντα εἰς τὰ αὐτὰ δημόσια 
καὶ ὅτι [ο]ὐκ ἐπετρά[π]ημεν ὑπὸ τοῦ αὐτοῦ Εὐλογίου ἐκβῆναι εἰς τὴν προ
ειρημένην κώμην ἀπὸ μηνὸς Τῦβι ἕως τοῦ παρόντος καὶ τόκους 
χορηγοῦμεν τοῖς δανισταῖς τοῖς εὐχρηστήσασει ἡμῖν μὴ ἐπιτραπέντες 
τὴν ἀπαίτησιν ποιήσασθαι τῶν προχρησθέντων ὑφʼ ἡμῶν ἀλλὰ 
καὶ τὸν υἱὸν αὐτοῦ Σαραπίωνα καὶ Δωρόθεον βοηθὸν ἀπέστιλεν εἰς Τερῦ
θιν ἀνθʼ ἡμῶν καὶ τὴν ἀπαίτησιν πεποίηνται, τούτου ἕνεκεν τὰ βιβλία 
ἐπιδιδόαμεν τῇ ὑμῶν ἐμμελίᾳ ἀξιοῦντες μετασταλῆναι τοὺς δημο
σίους τοὺς καὶ ὑπευθύνους ὄντας καὶ ἐπαναγκασθῆναι πάντα τὰ 
προχρησθέντα ὑφʼ ἡμῶν ἀποδοῦναι ἵνα καὶ ἡμεῖς δυνηθῶμεν τοῖς 
εὐχρηστήσασι ἡμῖν ἀποδοῦναι καὶ συνμεῖναι ἐπὶ τῆς ἰδείας καὶ μὴ 
ἐκ ταύτης τῆς ἀφορμῆς μετανάσται γενώμεθα τῆς πατρίδος.